

Sveikas maistas turintiems plonas pinigines – naujas Europos projektas rizikos grupės žmonėms suteikia šansą 

[bookmark: _GoBack]Briuselis, 2011 m. rugpjūčio 23 d.

Gyvenimas ant skurdo ribos[footnoteRef:1] – tai ne tik prastos ekonominės sąlygos, bet ir kitos problemos, pvz., su maitinimusi susiję sveikatos sutrikimai. Tarp pajamų ir mitybos kokybės yra tiesioginis ryšys – kuo žemesnė socialinė ekonominė padėtis, tuo prasčiau subalansuota mityba. Viena iš šio reiškinio priežasčių yra ta, kad mažas pajamas gaunantys asmenys dažnai neišgali įsigyti pakankamai maistingųjų medžiagų turinčių maisto produktų1.  Žemesnis šių asmenų išsilavinimo lygis taip pat paaiškina, kodėl jų mitybos įpročiai yra nepatenkinami. Išsilavinimas yra svarbus žinių apie mitybą lygio veiksnys, kuris turi įtakos mitybos įpročiams, pvz., vaisių ir daržovių vartojimui2. Rezultatas – didesnė antsvorio ir nutukimo rizika ir su tuo susijusios problemos, pvz., diabetas, širdies ir kraujagyslių ligos bei mikroelementų trūkumas.  Europoje ties skurdo riba gyvena 81 milijonas žmonių3. Dėl padidėjusios ligų rizikos, susijusios su prastu maitinimusi, kenčia ne tik asmenys, bet atsiranda didelė sveikatos priežiūros ir pašalpų našta visuomenei.   [1:  Asmenys, gyvenantys namų ūkiuose, kurių ekvivalentinės pajamos yra mažesnės nei 60 % nacionalinių ekvivalentinių pajamų medianos (Eurostatas)] 


Europos Komisijos finansuojamame projekte CHANCE dalyvaujantys tyrėjai ir pramonės šakų partneriai, dirbdami kartu, sukurs patrauklius, įperkamus ir sveikus maisto produktus, kurie ties skurdo riba gyvenančius žmones apsaugos nuo dažnai pasitaikančių maitinimosi problemų. Kad maisto produktai būtų prieinami turintiems plonesnes pinigines, CHANCE projektas ištirs mažos savikainos technologijas ir ingredientus, pvz., daug skaidulų turinčius vaisių sulčių gamybos šalutinius produktus ar kitus nuo maisto apdorojimo likusius produktus. Norint sukurti šiuos naujus maisto produktus reikia ir techninių žinių. Tačiau lygiai taip pat svarbu gerai suprasti esančių ties skurdo riba žmonių gyvenimo būdą ir poreikius. 

Eurostato statistika rodo, kad ypatingą susirūpinimą kelia dvi grupės – moterys ir pagyvenę žmonės, bet CHANCE mokslininkai ketina toliau aiškintis, kokios yra pagrindinės žmonių, Europoje gyvenančių ties skurdo riba, grupės. Kai šios grupės bus nustatytos, bus ieškoma atsakymų į tokiu klausimus. Ką jie valgo? Ar pagrindinė problema yra antsvoris ir nutukimas, ar žmonės nesveiki dėl to, kad negauna pakankamai mikroelementų, pvz., geležies ir vitamino B12? Norėdami rasti atsakymus į šiuos klausimus CHANCE tyrinėtojai peržiūrės mokslinę literatūrą, išplatins klausimynus apie mitybos įpročius, atliks matavimus, pvz., svorio, ūgio ir liemens apimties, taip pat įvertins mitybos ir sveikatos būklę.      

Tada CHANCE tyrėjai išnagrinės, kas nustatytoms rizikos grupėms trukdo sveikai maitintis. Taip pat bus bandoma išsiaiškinti, kas mažmeninės prekybos, maisto ir gėrimų pramonės bei kitus maisto grandinės dalyvius sulaiko nuo maistingų maisto produktų tiekimo šiai konkrečiai grupei? Tokiu būdu maisto apdorojimo partneriai, dalyvaujantys CHANCE projekte, galės sukurti sveikus maisto produktus, kurie atsirastų jų pirkinių krepšeliuose.  

Svarbi projekto CHANCE dalis – skleisti supratimą apie CHANCE projektą ir jo rezultatus tarp strategijų kūrėjų, vartotojų organizacijų, mokslininkų, maisto ir gėrimų gamintojų, bei sveikatos ir socialinės priežiūros specialistų. Norint užtikrinti, kad žinia šiuos tarpininkus pasiektų, Europos maisto informacijos taryba (EUFIC) imasi vadovauti šio projekto šalių bendradarbiavimui ir informacijos apie projekto veiklą sklaidai. 

Projektą apibendrina CHANCE konsorciumo koordinatorius Bolonijos universiteto profesorius Francesco Capozzi: „Nepaisant to, kad dauguma su mityba susijusių ligų labiau paplitusios tarp mažesnes pajamas gaunančių žmonių, gyvenančių ties skurdo riba, dedama labai mažai pastangų kuriant sveikesnius produktus, kurie kainuotų mažiau. Tikimasi, kad CHANCE projektas, tirdamas galimybes sumažinti gamybos savikainą ir pagausinti žinių apie šią konkrečią vartotojų grupę, paskatins kurti maisto produktus, kurie pakeis esamą padėtį ir padarys šiuos produktus prieinamus ir patraukius žmonėms, kuriems jų tikrai reikia.“ 

Pastabos redaktoriui:
CHANCE yra daugiadalykis konsorciumas, kurį sudaro 17 partnerių iš 9 ES šalių. Į projekto tyrimus ir technologijos kūrimo veiklą įsitraukė 10 universitetų ir mokslo institutų, tai pat 5 mažos ir vidutinės maisto ir gėrimų sektoriaus įmonės. Konsorciume dalyvauja EUFIC – Europos maisto informacijos taryba ir CEN – Europos standartizacijos komitetas, kad užtikrintų informacijos apie projektą ir jo rezultatus pasiekiamumą platesnei Europos auditorijai. Projekto koordinatoriai yra Bolonijos universiteto (Italija) prof. Francesco Capozzi ir prof. Alessandra Bordoni. 

Norėdami gauti daugiau informacijos apie projektą apsilankykite www.chancefood.eu arba kreipkitės į Cecilia Wanhainen el. paštu cecilia.wanhainen@eufic.org arba tel. +32 2 506 89 89. 

